《用长孺七夕韵》
宋代·陈著

炳炳双星从古然，滔滔多话到今传。
渺茫河上曾无事，醉梦人閒自并缘。
妄不易祛姑立我，巧如可乞岂为天。
痴儿甘受三年诈，独有崔生此话贤。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。